Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi jätteistä Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2008/0559 lopull. - COD 2005/0281 */





[pic] | EUROOPAN YHTEISÖJEN KOMISSIO | Bryssel 1.10.2008 KOM(2008) 559 lopullinen 2005/0281 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI jätteistä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2005/0281 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI jätteistä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista 38 tarkistuksesta. 2. Taustaa Komissio antoi 21. joulukuuta 2005 direktiiviehdotuksen jätteitä koskevan direktiivin 2006/12/EY tarkistamisesta. Ehdotus toimitettiin 26. joulukuuta 2005 Euroopan parlamentille ja neuvostolle, jotta uusi direktiivi voitaisiin antaa EY:n perustamissopimuksen 251 artiklassa määrätyn yhteispäätösmenettelyn mukaisesti. Euroopan talous- ja sosiaalikomitea antoi ehdotuksesta lausuntonsa 19. kesäkuuta 2006 ja alueiden komitea oman lausuntonsa 14. kesäkuuta 2006. Molemmat komiteat pääasiallisesti tukivat komission ehdotusta, mutta kehottivat yleisesti noudattamaan ehdotuksessa yksityiskohtaisempaa ja sääntelevämpää lähestymistapaa. Neuvosto vahvisti yhteisen kantansa 20. joulukuuta 2007. Euroopan parlamentti antoi lausuntonsa toisessa käsittelyssä 17. kesäkuuta 2008. 3. Ehdotuksen tarkoitus Ehdotus perustuu jätteiden syntymisen ehkäisemistä ja kierrätystä koskevan teemakohtaisen strategian (KOM(2005) 666 lopullinen) päätelmiin. Strategiassa kehotetaan yksinkertaistamaan ja nykyaikaistamaan voimassa olevaa lainsäädäntöä parempaa sääntelyä koskevien tavoitteiden mukaisesti, jos saadut kokemukset osoittavat, että tämä on tarpeen hallinnollisen taakan vähentämiseksi. Samalla on kuitenkin säilytettävä ympäristönsuojelun taso. Ehdotuksen tavoitteena on ajanmukaistaa, yksinkertaistaa ja parantaa jätepuitedirektiivissä säädettyä ympäristönsuojelua tarkistamalla mainittua direktiiviä sekä sisällyttää sen tarkistettuun versioon vaarallisia jätteitä koskeva direktiivi (91/689/ETY) ja joitakin säännöksiä jäteöljydirektiivistä (75/439/ETY), joka on tarkoitus kumota. 4. Komission lausunto Euroopan parlamentin ehdottamista tarkistuksista Euroopan parlamentti hyväksyi 17. kesäkuuta 2008 pitämässään täysistunnossa 38 tarkistuksesta koostuvan kompromissipaketin (tarkistukset 104–142), josta oli sovittu neuvoston kanssa ja jonka tarkoituksena oli päästä direktiivistä sopimukseen toisessa käsittelyssä. Tarkistukset koskevat seuraavia seikkoja: - kotitalous-, rakennus- ja purkujätteitä koskevien kierrätystavoitteiden asettaminen ja jätteen syntymisen ehkäisemistä koskevien säännösten lisääminen, jotta tulevaisuudessa voidaan asettaa tähän liittyviä uusia tavoitteita - viisitasoisen jätehierarkian luominen, jotta jätetoimia voidaan toteuttaa hierarkian mukaisessa tärkeysjärjestyksessä - joidenkin sellaisten säännösten selventäminen, jotka koskevat vaarallisia jätteitä, biojätteitä tai perusteita, joilla jäte luokitellaan muuksi kuin jätteeksi. 4.1. Komission hyväksymät tarkistukset Komissio hyväksyy kaikki edellä mainitut tarkistukset, koska ne ovat ehdotuksen yleisen tavoitteen ja periaatteiden mukaisia. 5. Päätelmät Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan nojalla.